CELEX: 62014TN0258
Language: hr
Date: 2014-04-24 00:00:00
Title: Predmet T-258/14: Tužba podnesena 24. travnja 2014. – Luksemburg protiv Komisije

14.7.2014   
            
            
               HR
            
            
               Službeni list Europske unije
            
            
               C 223/20
            
         Tužba podnesena 24. travnja 2014. – Luksemburg protiv Komisije
   (Predmet T-258/14)
   2014/C 223/24
   Jezik postupka: francuski
   
      Stranke
   
   
      Tužitelj: Veliko Vojvodstvo Luksemburg (zastupnici: L. Delvaux, agent, uz asistenciju P.-E. Partscha, A. Steichena, D. Waelbroecka, odvjetnika, i D. Slatera, solicitora)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               proglasi ovu tužbu dopuštenom i osnovanom;
            
         
               —
            
            
               poništi odluku Komisije od 24. ožujka 2014. kojom se Luksemburgu nalaže dostava podataka koji se odnose na praksu prejudicirajućih odluka u području poreza;
            
         
               —
            
            
               naloži Komisiji snošenje troškova.
            
         
      Tužbeni razlozi i glavni argumenti
   
   Tužitelj ovom tužbom zahtijeva poništenje odluke Komisije C (2014) 1986 final kojom mu je Komisija na temelju članka 10. stavka 3. Uredbe br. 659/1999 (1) naložila dostavu potpune liste prejudicirajućih odluka donesenih 2010., 2011. i 2012. za luksemburška poduzeća koja su dio grupe ili pravne strukture koja uključuje jedno ili više poduzeća smještenih izvan Velikog Vojvodstva Luksemburg.
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog odnosi se na povredu članka 10. Uredbe br. 659/1999 i prava na obranu, u mjeri u kojoj Komisija nije raspolagala s minimalnim podacima potrebnima da bi se opravdao zahtjeva za dostavljanje podataka sadržanih u nalogu, dok njezine istražne ovlasti ovise o prethodnom posjedovanju dostatnih činjeničnih i objektivnih podataka, koje su takve prirode da dovode do razumne sumnje u vezi s postojanjem povrede. Tužitelj ističe da je Komisija također postavila pravi „istražni zahtjev za dostavljanje podataka” koji nije u skladu s pravom na obranu.
            
         
               2.
            
            
               Drugi tužbeni razlog odnosi se na povredu načela proporcionalnosti, do mjere u kojoj i) nije bilo odnosa između podataka koje je Komisija već posjedovala i prirode i opsega podataka koje je tražila od tužitelja i kojoj je ii) nalog za dostavljanje podataka prekoračio granice koje bi bile prikladne i nužne za ostvarenje ciljeva Komisije.
            
         
               3.
            
            
               Treći tužbeni razlog odnosi se na povredu obveze dostatnog obrazloženja, pri čemu Komisija nije iznijela razloge koji opravdavaju pobijani nalog niti je jasno navela pretpostavke koje namjerava provjeriti.
            
         
               4.
            
            
               Četvrti tužbeni razlog odnosi se na povredu članaka 4. i 5. UEU-a i nepoštovanje nadležnosti država članica u području izravnog oporezivanja.
            
         
      (1)  Uredba Vijeća (EZ) br. 659/1999 od 22. ožujka 1999. o utvrđivanju detaljnih pravila primjene članka 93. Ugovora o EZ-u (SL L 83, str. 1.) (SL, posebno izdanje na hrvatskom jeziku, poglavlje 8., svezak 4., str. 16.).